
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1114 

16 Δεκεμβρίου 1996 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 10437 

Έγκριση Οργανισμού Εσωτερικής Υπηρεσίας Συμβουλίου 

Περιοχής 6ης Εδαφικής Περιφέρειας Ν. Πέλλας. 

Ο ΑΝΑΠΛ. ΠΕΡ/ΚΟΥ Δ/ΝΤΗ Ν. ΠΕΛΛΑΣ 
Έχοντας υπόψη: 

1. Τις διατάξεις των άρθρων 2,12 και 320 του Ν. 1188/ 
81. 

2. Τις διατάξεις των άρθρων 5 και 10 του Ν. 1476/84. 

3. Τις διατάξεις των νόμων 1586/86 και των Π.Δ. 
379/87 ΚΑΙ 22/90. 

4. Τις διατάξεις του άρθρου 48 του Ν. 2218/94 όπως 
τροποποιήθηκε και συμπληρώθηκε με τις όμοιες του Ν. 
2240/94. 

5. Τις διατάξεις του Ν. 2307/95 όπως τροποποιήθηκε 
και συμπληρώθηκε με τις όμοιες του Ν. 2344/95. 

6. Τις διατάξεις του άρθρου 205 έως 210 του Δημοτικού 
και Κοινοτικού Κώδικα Π.Δ. 410/95 (ΦΕΚ 231 τ. Α'). 

7. Το Π.Δ. 250/89 (ΦΕΚ 118 τ. Α') «περί μεταβιβάσεως 
αρμοδιοτήτων του Υπουργού Εσωτερικών στους μετακλη¬ 
τούς Νομάρχες. 

8. Τις διατάξεις του άρθρου 27 του Ν. 2081 /92 αναφο¬ 
ρικά με τον έλεγχο των δαπανών που προκαλούν οι κανο¬ 
νιστικές πράξεις. 

9. Τις διατάξεις του Ν. 2190/94 (ΦΕΚ 28/τ. Α73.3.94). 

10. Το Π.Δ. 247/95 (ΦΕΚ 140/30.6.95/τ. Α') με το 
οποίο προσδιορίζονται οι Εδαφικές Περιφέρειες και οι 
έδρες των Συμβουλίων Περιοχών Ν. Πέλλας. 

11. Τις 53560/6.8.86, 75643/16.1.87 και 27111/ 
13.7.87 εγκυκλίους του Υπουργείου Εσωτερικών. 

12. Την αριθ. 6/96 απόφαση του Δ.Σ. του Συμβουλίου 
Περιοχής της 6ης Εδαφικής Περ/ρειας αναφορικά με την 
σύνταξη και ψήφιση του Οργανισμού Εσωτερικής Υπηρε¬ 
σίας του Σ.Π. 

13. Την σύμφωνη γνώμη του Υπηρεσιακού Συμβουλίου 
Κρίσης Δημοτικών και Κοινοτικών Υπαλλήλων του Ν. Πέλ¬ 
λας που διατυπώθηκε στο αριθ. 3/19.4.96 πρακτικό, θέμα 
ο «Ψήφιση Οργανισμού Εσωτερικής Υπηρεσίας Σ.Π. της 
6ης Εδαφικής Περιφέρειας». 

14. Τις διατάξεις του άρθρου 14 του Ν. 2399/96 «Περί 
καταργήσεως των Περ/κων Δ/ντών, οι αρμοδιότητες των 
οποίων θα ασκούνται από τους ορισθέντες και αναπληρω¬ 
τές αυτών». 


15. Την αριθ. 1163/17.3.95 απόφαση του Γεν. Γραμμα¬ 
τέα Περιφέρειας Κεντρικής Μακεδονίας «Περί ορισμού 
του Γεωργίου Κερασίδη υπαλλήλου κλάδου ΠΕ/Α' ως ανα¬ 
πληρωτή Περ/κού Δ/ντή, αποφασίζουμε: 

Εγκρίνουμε την αριθ. 6/96 απόφαση του Διοικητικού 
Συμβουλίου του Συμβουλίου Περιοχής της 6ης Εδαφικής 
Περιφέρειας Ν. Πέλλας η οποία αφορά την σύνταξη και 
ψήφιση του Οργανισμού Εσωτερικής Υπηρεσίας του Συμ¬ 
βουλίου Περιοχής και ο οποίος έχει ως εξής: 

Αρθρο 1 
Διεύθυνση 

Το Συμβούλιο Περιοχής έχει μια Δ/νση. Στη Δ/νση ανά¬ 
γονται όλες οι αρμοδιότητες, που αφορούν του Συμβούλιο 
Περιοχής. 

Ο Προϊστάμενος της Δ/νσης λειτουργεί μέσα στα πλαί¬ 
σια των αποφάσεων του Δ.Σ. και έχει τις ακόλουθες αρμο¬ 
διότητες: 

α) Εισηγείται στον Πρόεδρο τη θεματολογία της ημερή¬ 
σιας διάταξης των συνεδριάσεων του Διοικητικού Συμβου¬ 
λίου. 

β) Διερευνά και εισηγείται στον Πρόεδρο την επιλογή 
των καταλλήλων εκπροσώπων του Σ.Π. σε όργανα που εκ¬ 
προσωπείται ή συμμετέχει. 

γ) Μεριμνά για τη συνεχή παροχή πληροφοριών και ενη¬ 
μέρωση των μελών του Δ.Σ. του Σ.Π. από τον Υπηρεσιακό 
Μηχανισμό, για την καλύτερη αξιοποίησή τους στην προώ¬ 
θηση των θέσεων και κατευθύνσεων του Σ.Π. 

δ) Συνεργάζεται με τα μέλη του Δ.Σ. του Σ.Π. λαμβάνο- 
ντας περιοδικές εκθέσεις, που αφορούν την παρέμβασή 
τους στα αντίστοιχα όργανα, καθώς και τις θέσεις και τελι¬ 
κές αποφάσεις που αναπτύχθηκαν ή λήφθηκαν. Ενημε¬ 
ρώνει σχετικά τον Πρόεδρο. 

ε) Εισηγείται στον Πρόεδρο τη σύσταση των καταλλή¬ 
λων επιτροπών ή ομάδων εργασίας αιρετών για τη διερεύ- 
νηση συγκεκριμένων θεμάτων και ενημερώνει σχετικά τον 
Πρόεδρο για τα αποτελέσματα των εργασιών τους. 

στ) Μεριμνά για την προετοιμασία των κάθε φύσης ειση¬ 
γήσεων επιτελικής υποστήριξης του Υπηρεσιακού Μηχα¬ 
νισμού, που αφορούν διερευνήσεις (εναλλακτικές λύσεις) 
για τη διαμόρφωση στόχων, θέσεων, προτάσεων, μεθοδο¬ 
λογίας, πολιτικών δράσης, προγραμμάτων δράσης, και γε¬ 
νικά θέματα για τα οποία πρόκειται να ληφθούν αποφά¬ 
σεις από το Διοικητικό Συμβούλιο. 

ζ) Συγκεντρώνει από το γραφείο και τα τμήματα του Σ.Π. 

τα θέματα για τα οποία ζητείται από τους φορείς της Τοπι¬ 
κής Αυτοδιοίκησης (Τ.Α.) η κάθε φϋαης υποστήριξη του 
Σ.Π. καθώς και τις σχετικές εισηγήσεις και ενημερώνει τον 
Πρόεδρο, εισηγούμενος τη μεθοδολογία και τα αναγκαία 
προγράμματα ενεργειών για την αντιμετώπισή τους, αφού 
συνεργαστεί με το αντίστοιχο Γραφείο ή Τμήμα. 

η) Ετοιμάζει και εισηγείται προς τον Πρόεδρο τα περιο¬ 
δικά προγράμματα δράσης του Σ.Π. με τους αντίστοιχους 
προϋπολογισμούς. 

θ) Μεριμνά για τη σύνταξη, μεταβολή των κάθε φύσης 
κανονισμών που ρυθμίζουν τη δομή, στελέχωση και λειτουργία 
του Υπηρεσιακού Μηχανισμού και τους υποβάλλει για έγκριση 
στο Διοικητικό Συμβούλιο μέσω του Προέδρου. 

ι) Παρακολουθεί την κανονική εφαρμογή των προηγου¬ 
μένων εγκεκριμένων κανονισμών. 

ια) Μεριμνά για την έγκαιρη ετοιμασία, συγκέντρωση και 
υποβολή στον Πρόεδρο των κάθε φύσης εγγράφων που 
πρέπει να υπογράψει. 

ιβ) Συντονίζει τις δραστηριότητες των Γραφείων και των 
Τμημάτων του Σ.Π. κατά τρόπο ώστε να υλοποιούνται κα¬ 
νονικά τα προγράμματα δράσης ή οι συγκεκριμένες απο¬ 
φάσεις και εντολές του Διοικητικού Συμβουλίου. 

ιγ) Μεριμνά για τη βελτίωση της αποτελεσματικότητας 
και αποδοτικότητας της λειτουργίας του Σ.Π. 

ιδ) Μεριμνά για την ετοιμασία περιοδικών απολογισμών της 
δράσης του Σ.Π., σύμφωνα με τα αντίστοιχα προγράμματα και 
προϋπολογισμούς και ενημερώνει τον Πρόεδρο. 

Επίσης μέσω του Προϊσταμένου της Διεύθυνσης διατυ¬ 
πώνονται εισηγήσεις στον Πρόεδρο του Δ.Σ. και 
α) Σημαντικά θέματα για τα οποία ζητείται επιτελική 
υποστήριξη και για τα οποία απαιτείται απόφαση του Διοι¬ 
κητικού Συμβουλίου μετά από εισήγηση του Υπηρεσιακού 
Μηχανισμού (Υ.Μ.) (που είναι κυρίως τα θέματα για τα 
οποία η υποστήριξη προϋποθέτει (εξωτερικό κόστος), 
β) Τα προγράμματα δράσης του Σ.Π. 
γ) Ο απολογισμός λειτουργίας και δράσης του Σ.Π., ο οι¬ 
κονομικός προϋπολογισμός και οι τυχόν σε τακτά χρονικά 
διαστήματα αναθεώρήσεις του. 

δ) Η σύνταξη, μεταβολή των κάθε φύσης Κανονισμών 
του Σ.Π. και η παρακολούθηση της κανονικής εφαρμογής 
τους. 

ε) Τα θέματα που αφορούν την ανάπτυξη των στελεχών, 
ζ) Η αξιολόγηση των στελεχών, 
η) Οι συνθήκες και οι σχέσεις εργασίας του προσωπι¬ 
κού. 

θ) Η κατανομή της ευθύνης των επί μέρους δραστηριο¬ 
τήτων, ενεργειών, έργων του Προγράμματος Δράσης στα 
Γραφεία, στα Τμήματα και στα στελέχεη του Υ.Μ. ή σε 
εξωτερικούς συνεργάτες. 

ι) Η παρακολούθηση της προόδου των επί μέρους δρα¬ 
στηριοτήτων, ενεργειών, έργων του Προγράμματος Δρά¬ 
σης- 

ια) Η παρακολούθηση της εξέλιξης του κόστους λει¬ 
τουργίας και δράσης του Σ.Π. σε σύγκριση με τον προπο- 
λογισμό. 

ιβ) Η επισήμανση προβλημάτων στην πορεία των προ¬ 
γραμμάτων και προϋπολογισμών και η λήψη συντονιστι¬ 
κών αποφάσεων για την κανονική εκτέλεση ή εφαρμογής 
τους. 

Αρθρο 2 

Συγκρότηση τμημάτων 

Η Δ/νση του Συμβουλίου Περιοχής συγκροτείται από τα 
παρακάτω τμήματα. 


Α. Τμήμα Διοικητικών και Οικονομικών Υπηρεσιών. 

Β. Τμήμα Παροχής Υπηρεσιών στους Πολίτες. 

Γ. Τμήμα Τεχνικών Υπηρεσιών. 

Δ. Τμήμα Προγραμματισμού και Ανάπτυξης. 

Οι αρμοδιότητες της Δ/νσης εξειδικεύονται στα παρα¬ 
κάτω μη αυτοτελή Γ ραφεία που κατανέμονται στα τμή¬ 
ματα ως εξής: 

Α' Τμήμα Διοικητικών και Οικονομικών Υπηρεσιών 

α. Γ ραφείο Διοίκησης και Προσωπικού, 
β. Γ ραφείο Οικονομικής Διαχείρισης. 

Β' Τμήμα Παροχής Υπηρεσιών στους Πολίτες 

α. Γραφείο Παιδείας, νεολαίας, πολιτισμού, αθλητι¬ 
σμού, υγείας, πρόνοιας, 
β. Γ ραφείο Δημοτικής Αστυνομίας, 
γ. Γ ραφείο Μεταφορών και Συγκοινωνιών. 

Γ Τμήμα Τεχνικών Υπηρεσιών 

α. Γ ραφείο Μελετών, Επιβλέψεων και Πολεοδομίας, 
β. Γ ραφείο Κατασκευών και συντήρησης, 
γ. Γραφείο ύδρευσης, αποχέτευσης, καθαριότητας και 
περιβάλλοντος. 

Δ' Τμήμα Προγραμματισμού και Ανάπτυξης 

α. Γ ραφείο Πληροφορικής, Στατιστικής και Κοινοτικών 
Προγραμμάτων. 

β. Γραφείο Αγροτικής, Τουριστικής και Βιομηχανικής 
ανάπτυξης. 

Αρθρο 3 

Οργανική Σύνθεση, Διαβάθμιση και κατάταξη θέσεων 

Η οργανική σύνθεση, διαβάθμιση και κατάταξη των θέ¬ 
σεων του προσωπικού κατά κλάδο και ειδικά προσόντα 
ορίζονται ως ακολούθως: 

Α. θέσεις Μόνιμου Προσωπικού 
1. Διοικητικό Προσωπικό 

1.1. Κατηγορία ΠΕ 

α. Κλάδος ΠΕΙ Διοικητικός: Δύο (2) θέσεις με βαθμούς 
Δ-Α. 

1.2. Κατηγορία ΤΕ 

α. Κλάδος ΤΕ17 Διοικητικός - Λογιστικός: Μία (1) θέση, 
με βαθμούς Δ - Α. 

1.3. Κατηγορία ΔΕ 

α. Κλάδος ΔΕΙ Διοικητικός: τέσσερις (4) θέσεις, με 
βαθμούς Δ - Α. 

β. Κλάδος ΔΕΙ 4 Ελεγκτών εσόδων - εξόδων ΟΤΑ: μία 
(1) θέση με βαθμό Δ - Α. 

γ. Κλάδος ΔΕΙ 5 Εισπρακτόρων: μία (1) θέση, με βαθμό 
Δ-Α. 

δ. Κλάδος ΔΕ3 Τηλεφωνιτών: μία (1) θέση, με βαθμό Δ 

- Α. 

1.4. Κατηγορία ΥΕ 

α. Κλάδος ΥΕ1 Κλητήρων - θυρωρών γεν. καθηκόντων: 
Μία (1) θέση με βαθμό Ε - Β. 
β. Κλάδος ΥΕ16 Καθαρίστρια: μία (1) θέση με βαθμό Ε 

- Β. 

2. Τεχνικό Προσωπικό 

2.1. Κατηγορία ΠΕ: 

α. Κλάδος ΠΕ3 Πολιτικών Μηχανικών: μία (1) θέση, με 
βαθμό Δ - Α. 

β. Κλάδος ΠΕ4 Αρχιτεκτόνων Μηχ/κών: μία (1) θέση, με 
βαθμό Δ - Α. 

γ. Κλάδος ΠΕ5 Μηχανολόγων μηχανικών, ηλεκτρολό¬ 
γων μηχανικών, μηχανολόγων - ηλεκτρολόγων μηχανικών: 
μία (1) θέση, με βαθμό Δ - Α. 

δ. Κλάδος ΠΕ6 Τοπογράφων μηχανικών: μία (1) θέση, 
με βαθμό Δ - Α. 

ε. Κλάδος ΠΕ7 Χημικών Μηχανικών: μία (1) θέση, με 
βαθμό Δ - Α. 

στ. Κλάδος ΠΕ11 Πληροφορικής: μία (1) θέση, με 
βαθμό Δ - Α. 

2.2. Κατηγορία ΤΕ: 

α. Κλάδος ΤΕ5 τεχνολόγων τοπογράφων μηχανικών: μία 
(1) θέση με βαθμό Δ - Α. 

β. Κλάδος ΤΕ19 Πληροφορικής: μία (1) θέση, με βαθμό 
Δ-Α. 

2.3. Κατηγορία ΔΕ: 

α. Κλάδος ΔΕ5 δομικών έργων (όλες τις ειδικότητες): 
μία θέση, με βαθμό Δ - Α. 

β. Κλάδος ΔΕ6 σχεδιαστών: μία (1) θέση, με βαθμό Δ - 
Α. 

γ. Κλάδος ΔΕ28 χειριστών μηχ/των: μία (1) θέση, με 
βαθμό Δ - Α. 

δ. Κλάδος ΔΕ29 οδηγών αυτοκινήτων: δύο (2) θέσεις, 
με βαθμό Δ - Α. 

ε. Κλάδος ΔΕ38 προσωπικού Η/Υ: δύο (2) θέσεις, με 
βαθμό Δ - Α. 

στ. Κλάδος ΔΕ24 ηλεκτρολόγων: μία (1) θέση, με 
βαθμό Δ - Α. 

2.4. Κατηγορία ΥΕ: 

α. Κλάδος ΥΕ16 Εργατών γενικά: (7) 
μία (1) θέση εργάτη ύδρευσης 
τρεις (3) θέσεις εργατών καθ/τας 
μία (1) θέση εργάτη αποχ/τας 
μία (1) θέση εργάτη οδοποιίας 
μία (1) θέση εργάτη δομικών έργων με βαθμό Ε - Β. 

3. Γεωπονικό Προσωπικό 

3.1. Κατηγορία ΠΕ 

α. Κλάδος ΠΕ9 Γεωπόνων: μία (1) θέση, με βαθμό Δ - Α. 

3.2. Κατηγορία ΤΕ 

α. Κλάδος ΤΕ13 Τεχνολογίας Γεωπονίας: μία (1) θέση, 
με βαθμό Δ - Α. 

Αρθρο 4 

Προϊστάμενος Οργανικών θέσεων 

Οι Προϊστάμενοι όλων των οργανικών μονάδων του Συμ¬ 
βουλίου Περιοχής ορίζονται με διατάξεις του άρθρου 36 
του Ν. 2190/94. 

Οι κλάδοι από τους οποίους οι υπάλληλοι κρίνονται για 
την κάλυψη θέσεων προϊσταμένων ορίζονται ως εξής: 

1. Διεύθυνση ΠΕΙ Διοικητικού ή ΤΕ17 Διοικητικού ή 
ΔΕΙ Διοικητικού όπως ειδικότερα ορίζει το άρθρο 36 του 
Ν. 2190/94. 

Στη Δ/νση μπορεί να τοποθετηθεί και προϊστάμενος 
υπάλληλος κατηγορίας ΠΕ ή ΤΕ Κλάδος ΠΕ3 Πολιτικών 
Μηχανικών ή ΠΕ4 Αρχιτεκτόνων Μηχανικών ή ΠΕ5 Μηχα¬ 
νολόγων Μηχανικών ή ΠΕ6 Τοπογράφων Μηχανικών ή 
ΠΕ7 Χημικών Μηχανικών ή ΠΕ9 Γεωπόνων ή ΠΕ11 Πλη¬ 


ροφορικής όπως ειδικότερα ορίζει το άρθρο 36 Ν. 2190/ 
94. 

2. Τμήμα Διοικητικών και Οικονομικών Υπηρεσιών. 

Στο Τμήμα αυτό τοποθετείται προϊστάμενος υπάλληλος 

κατηγορίας ΠΕ ή ΤΕ ή ΔΕ κλάδου ΠΕΙ Δ/κού ή ΤΕ17 Δ/ 
κού - Λογιστικού ή ΔΕΙ Δ/κού όπως ειδικότερα ορίζει το 
άρθρο 36 του Ν. 2190/94. 

3. Τμήμα Παροχής Υπηρεσιών στους Πολίτες 

Στο τμήμα αυτό τοποθετείται προϊστάμενος υπάλληλος 
κατηγορίας ΠΕ ή ΤΕ ή ΔΕ Κλάδου ΠΕΙ Δ/κού ή ΤΕ17 ή 
ΔΕΙ Δ/κού όπως ειδικότερα ορίζει το άρθρο 36 Ν. 2190/ 
94. 

4. Τμήμα Τεχνικών Υπηρεσιών 

Στο Τμήμα αυτό τοποθετείται προϊστάμενος υπάλληλος 
κατηγορίας ΠΕ ή ΤΕ Κλάδου ΠΕ3 Πολιτικών Μηχανικών, 
ΠΕ4 Αρχιτεκτόνων Μηχανικών, ΠΕ5 Μηχανολόγων Μηχα¬ 
νικών, ΠΕ6 Τοπογράφων Μηχανικών, ΠΕ7 Χημικών Μηχα¬ 
νικών, ΠΕ11 Πληροφορικής, όπως ειδικότερα ορίζει το 
άρθρο 36 Ν. 2190/94. 

5. Τμήμα Προγραμματισμού και Ανάπτυξης 

Στο τμήμα αυτό τοποθετείται προϊστάμενος υπάλληλος 
κατηγορίας ΠΕ ή ΤΕ Κλάδου ΠΕΙ Δ/κού, ΠΕ3 Πολιτικών 
Μηχανικών, ΠΕ4 Αρχιτεκτόνων Μηχανικών, ΠΕ5 Μηχανο¬ 
λόγων Μηχανικών, ΠΕ6 Τοπογράφων Μηχανικών, ΠΕ7 
Χημικών Μηχανικών, ΠΕ9 Γεωπόνων, ΠΕ11 Πληροφορι¬ 
κής, όπως ειδικότερα ορίζει το άρθρο 36 του Ν. 2190/94. 

Αρθρο 5 

Αντικείμενα και Αρμοδιότητες Τομέων 

Τα αντικείμενα και οι αρμοδιότητες των τομέων καθορί¬ 
ζονται όπως παρακάτω: 

1. Τμήμα Διοικητικών και Οικονομικών Υπηρεσιών 

α. θέματα Διοίκησης και Προσωπικού. 

Είναι υπεύθυνο για την εφαρμογή όλων των νόμων και 
διαταγμάτων που αφορούν στο πάσης φύσεως προσωπικό 
του Σ.Π. και ασκεί τις αρμοδιότητες που απορρέουν από 
τον Κώδικα Κατάστασης Δημοτικών και Κοινονικών Υπαλ¬ 
λήλων (Ν. 1188/81). 

- Φροντίζει για την κατάρτιση ή την τροποποίηση του 
Ο.Ε.Υ. 

- Τηρεί μητρώο και ατομικούς φακέλους για όλους του 
υπαλλήλους του Συμβουλίου Περιοχής με οποιαδήποτε 
σχέση εργασίας. 

- Εφαρμόζει τις νομικές διαδικασίες για την πρόσληψη 
και την απόλυση τακτικών και εκτάκτων υπαλλήλων καθώς 
και για την απασχόληση προσωπικού με μίσθωση έργου. 

- Μεριμνά για την έκδοση των πράξεων που αφορούν τις 
υπηρεσιακές και τις μισθολογικές μεταβολές των υπαλλή¬ 
λων (προαγωγές, μετατάξεις κ.λπ.) τη χορήγηση αδειών, 
την εφαρμογή του πειθαρχεικού δικαίου και το χρόνο ερ¬ 
γασίας των υπαλλήλων. 

- Ασχολείται με τη μελέτη και εφαρμογή Νόμων και Συλ¬ 
λογικών Συμβάσεων. 

- Εκδίδει τα πιστοποιητικά και τις βεβαιώσεις του προ¬ 
σωπικού για την υπηρεσιακή του κατάσταση. 

- Διεκπεραιώνει κάθε υπόθεση που έχει σχέση με τη χο¬ 
ρήγηση της σύνταξης, και των παροχών στο οικείο Ταμείο 
Ασφάλισης των υπαλλήλων του Σ.Π., που φεύγουν από 
την Υπηρεσία καθώς και την αναγνώριση και εξαγορά της 
προϋπηρεσίας τους, όπως και κάθε υπόθεση που έχει 
σχέση με τη συνταξιοδότηση του Ι.Δ. προσωπικού και την 
καταβολή της προβλεπόμενης από τον νόμο αποζημίω¬ 
σης. 

- Ελέγχει και παρακολουθεί τα αφορώντα στην τήρηση 
του κανονικού ωραρίου εργασίας. 

- Εκδίδει ή κοινοποιεί εγκυκλίους που αφορούν την υπη¬ 
ρεσιακή κατάσταση του προσωπικού. 

- Ενημερώνει και ασχολείται με θέματα και προγράμ¬ 
ματα κατάρτισης και επιμόρφωσης του προσωπικού του 
Σ.Π. 

- Φροντίζει για την ορθολογική κατανομή του προσωπι¬ 
κού ώστε να λειτουργούν εύρυθμα οι Υπηρεσίες. 

- Εισηγείται στον Πρόεδρο για τη συγκρότηση των ανα¬ 
γκαίων επιτροπών και ομάδων εργασίας. 

- Εισηγείται στον Πρόεδρο για τα προσωπικά αιτήματα 
των υπαλλήλων. 

- Διεκπεραιώνει την προσωπική αλληλογραφία του Προ¬ 
έδρου και τηρεί το αρχείο αυτής. 

- Τηρεί ιδιαίτερο Πρωτόκολλο εισερχομένων καιεξερχο- 
μένων εγγράφων, τα οποία διεκπεραιώνει στις αρμόδιες 
υπηρεσίες. 

- Προγραμματίζει τις ώρες και ημέρες που ο Πρόεδρος 
μπορεί να δέχεται διάφορες Επιτροπές, Συλλόγους και 
Πολίτες. 

- Υποδέχεται τους πολίτες που επισκέπτονται τον Πρόε¬ 
δρο. 

- Τηρεί το πρόγραμμα συναντήσεων, συσκέψεων και 
προσωπικών επαφών (εντός και εκτός Σ.Π.) του Προέ¬ 
δρου με δημότες, εκπροσώπους διαφόρων Αρχών, κοινω¬ 
νικούς και υπηρεσιακούς φορείς και λοιπά πρόσωπα. 

- Παραλαμβάνει από τους υπηρεσιακούς παράγοντες 
τους φακέλους των εγγράφων που πρέπει να υπογραφούν 
από τον Πρόεδρο. 

- Παρακολουθεί όλη την δραστηριότητα του Σ.Π. 

- Αναλαμβάνει τη συγγραφή των κειμένων και επιστολών 
του Προέδρου. 

-Αναλαμβάνει την διεκπεραίωση της αλληλογραφίας 
των υπηρεσιών του Σ.Π. 

- Φροντίζει για τη δημοσίευση των διακηρύξεων και των 
ανακοινώσεων υπηρεσιών του Σ.Π. 

- Φροντίζει την ενημέρωση και πληροφόρηση των δημο¬ 
τών και των μέσων μαζικής επικοινωνίας για θέματα σχε¬ 
τικά με τις δραστηριότητες του Συμβουλίου Περιοχής. 

- Παρακολουθεί τα δημοσιεύματα του τύπου, αποδελτι- 
ώνει τα θέματα που αφορούν το Δήμο ή γενικά τους 
Ο.Τ.Α., συντάσσει τις απαντήσεις σε σχόλια του τύπου 
που αφορούν το Δήμο και φροντίζει για τη δημοσίευσή 
τους. 

- Φροντίζει για την φιλοξενία εκπροσώπων των αδελφο- 
ποιημένων πόλεων και άλλων αποστολών. 

- Συγκεντρώνει φωτογραφικό ή άλλο υλικό (μαγνητοται¬ 
νίες κ.λπ.) που αφορά εκδηλώσεις του Συμβουλίου Περιο¬ 
χής· 

-Φροντίζει για την οργάνωση εορτών, δεξιώσεων και 
διαφόρων τελετών. Τηρεί βιβλίο διατελεσάντων και τιμη- 
θέντων προσώπων. 

- Τηρεί το Γενικό Πρωτόκολλο του Συμβουλίου Περιοχής 
και όλα τα σχετικά βιβλία. 

- Παραλαμβάνει καταχωρεί στο βιβλίο Πρωτοκόλου και 
παραδίδει στις αρμόδιες υπηρεσίες τα εισερχόμενα έγ¬ 
γραφα. 

- Διεκπεπαιρεώνει τα εξερχόμενα έγγραφα, τα οποία 
καταχωρεί επίσης στο βιβλίο πρωτοκόλλου. 

- Φροντίζει για την επίδοση και την τοιχοκόλληση των 
εγγράφων μέσω των κλητήρων του Συμβουλίου Περιο¬ 
χής- 

- Τηρεί το Γενικό Αρχείο του Σ.Π. και φροντίζει για την 


καλή διατήρησή του. 

- Μεριμνά για την κατάρτιση και την κοινοποίηση της 
ημερήσιας διάταξης των συνεδριάσεων του Διοικητικού 
Συμβουλίου και της Εκτελεστικής Επιτροπής. 

- Τηρεί τα πρακτικά των συνεδριάσεων των ανωτέφω ορ¬ 
γάνων και τα καταχωρεί σε ειδικό βιβλίο. 

- Εκδίδει αντίγραφα των αποφάσεων του Δ.Σ. και της 
Ε.Ε. και φροντίζει για τη δημοσίευσή τους, την κοινοποί¬ 
ησή τους στις αρμόδιες αρχές και την παράδοσή τους στις 
υπηρεσίες του Συμβουλίου Περιοχής ανάλογα με το θέμα 
των αποφάσεων. 

-Διατηρεί ευρετήριο των αποφάσεων του Δ.Σ. και της 
Ε.Ε. και των πράξεων της Νομαρχίας ή άλλων αρχών με τις 
οποίες εγκρίνονται ή επικυρώνονται οι ανωτέρω αποφά¬ 
σεις. 

β. θέματα Οικονομικής Διαχείρισης. 

- Καταρτίζει σε συνεργασία με τις υπόλοιπες Υπηρεσίες 
του Σ.Π. του Προϋπολογισμού εσόδων - εξόδων. 

- Εισηγείται την ψήφηση του και την αναμόρφωση του 
προϋπολογισμού. 

- Έχει την επιμέλεια της έγκρισης του ετήσιου απολογι¬ 
σμού και της αποστολής του στο Ελεγκτικό Συνέδριο. 

- Παρακολουθεί την πορεία εκτέλεσης του Προϋπολογι¬ 
σμού Εσόδων - Εξόδων, εισηγείται την αναμόρφωσή του, 
την εγγραφή νέων εσόδων και τη χορήγηση συμπληρωμα¬ 
τικών πιστώσεων. 

-Συγκεντρώνει και εντάσσει στο Μηχανογραφικό σύ¬ 
στημα όλα τα στοιχεία του Προϋπολογισμού.λ 

- Παρακολουθεί την πορεία των εξόδων και ενημερώνει 
εγκαίρως τις αρμόδιες Υπηρεσίες για τη σύνταξη εκθέ¬ 
σεων δαπανών, όταν οι εγκεκριμένες απορροφώνται. 

- Τηρεί Αρχείο ετήσιων απολογισμών Εσόδων - Εξόδων 
του Σ.Π. σύμφωνα με τα απολογιστικά στοιχεία που συ¬ 
ντάσσει το Ταμείο. 

- Προγραμματίζει και παρακολουθεί την πορεία των 
Εσόδων - Εξόδων του Προϋπολογισμού και εισηγείται την 
σωστή κατανομή των πιστώσεων και την απορρόφηση των 
δαπανών για την εκτέλεση έργων, προμηθειών καθώς και 
την κίνηση του χρέους και της περιουσίας γενικά. 

-Συγκεντρώνει στατιστικά στοιχεία που αναφέρονται 
γενικά στα οικονομικά ζητήματα που αφορούν στο Σ.Π. και 
είναι χρήσιμα για τις προβλέψεις του Προϋπολογισμού. 

- Παρακολουθεί τα εγκεκριμένα δάνεια του Σ.Π. και τη¬ 
ρεί πίνακες ετησίων τοκοχρεωλυτικών δόσεων για κάθε 
περίπτωση ενημερώνοντας πάντοτε το Ταμείο του Σ.Π. 

- Εισηγείται την αναμόρφωση του προϋπολογισμού με 
την εγγραφή νέων εσόδων και τη χορήγηση συμπληρωμα¬ 
τικών και εκτάκτων πιστώσεων. 

- Φροντίζει για την υπογραφή των Χρηματικών Ενταλμά¬ 
των από τον Πρόεδρο, την καταχώρησή τους στο μηχανο¬ 
γραφικό σύστημα και την αρχειοθέτηση των ΧΕΠ με τα δι- 
καιολογητικά τους. 

- Συσχετίζει κάθε δαπάνη με τυχόν προηγούμενη όμοια 
και παρακολουθεί την ύπαρξη σχετικής πίστωσης για την 
δυνατότητα έκδοσης ΧΕΠ. 

- Συντάσσει τις μισθοδοτικές καταστάσεις του τακτικού 
και έκτακτου προσωπικού και φροντίζει για την ασφάλισή 
του (αγορά και επικόλληση ενσήμων κ.λπ.). 

-Τηρεί τα σχετικά βιβλία που ορίζει ο Νόμος. 

- Ασχολείται με την προμήθεια πάσης φύσεως υλικού, 
εκτός του υλικού των έργων, που είναι απαραίτητα για τις 
υπηρεσίες του Σ.Π. και προσπαθεί να επιτυγχάνει τη συμ- 
φερότερη τιμή με την παρακολούθηση των τιμών της αγο- 

ράς, χωρίς να παραβλέπει την ποιότητά του προς προμή¬ 
θεια υλικού. 

- Μεριμνά για την έκδοση των σχετικών εντολών προμη¬ 
θειών, τη σύνταξη των πρωτοκόλλων παραλαβής του πό¬ 
σης (ρύσεως υλικού των έργων και την υπογραφή τους από 
τις αντίστοιχες Επιτροπές παραλαβής, τη φύλαξη του υλι¬ 
κού στην αποθήκη του Σ.Π. και την καταχώρησή του στα 
οικεία βιβλία υποθήκης. 

- Διαχειρίζεται και παρακολουθεί τη διακίνηση των δια¬ 
φόρων ειδών και τηρεί ανάλογο βιβλίο. 

- Εισηγείται την εκποίηση ή την καταστροφή του άχρη¬ 
στου ή παλαιού υλικού και τη διαγραφή του από τα αντί¬ 
στοιχα βιβλία. 

- Διενεργεί κάθε πράξη σχετική με τη διαχείριση του υλι¬ 
κού, τη φύλαξή του στις αποθήκες και τη διάθεσή του βά¬ 
σει διατακτικών της αρμόδιας υπηρεσίας. 

- Μεριμνά για την έγκαιρη ανανέωση των υλικών που 
πρόκειται να εξαντληθούν. 

- Διαβιβάζει στο Γενικό Χημείο του Κράτους για έλεγχο 
και αξιολόγηση στα είδη για τα οποία υπάρχουν ειδικοί 
όροι διακήρυξης με καθορισμό της ημερομηνίας διεξαγω¬ 
γής της δημοπρασίας. 

- Συντάσσει συμβάσεις με τους προμηθευτές, μεριμνά 
για την κοινοποίησή τους στους αρμόδιους και παρακο¬ 
λουθεί την τήρηση των όρων των συμβάσεων και την πα¬ 
ράδοση των υλικών μέσα στις οριζόμενες προθεσμίες και 
την επιβολή ποινικής ρήτρας σε περίπτωση εκπρόθεσμων 
παραδόσεων όπως καθορίζεται στις συμβάσεις ή τις δια¬ 
κηρύξεις. 

- Παραλαμβάνει τις εγγυητικές επιστολές από τους προ¬ 
μηθευτές και μεριμνά για την επανάληψη δημοπρασίας 
όταν η πρώτη αποβεί άκαρπος. 

- Ελέγχει τους χρηματικούς τίτλους που διαβιβάζονται 
στο Ταμείο από τις αρμόδιες Υπηρεσίες και εκδίδει τα 
αποδεικτικά παραλαβής εισπρακτέων εσόδων. 

- Ενεργεί πριν από κάθε χρηματική κατάθεση εκ μέρους 
των εισπρακτόρων έλεγχο των διπλοτύπων εισπράξεων, 
παραλαμβάνει τις εισπράξεις κ.λπ. 

- Εκδίδει τα γραμμάτια εισπράξεως των διαφόρων εσό¬ 
δων. 

- Εκκαθαρίζει τις οφειλές των δημοτών και'εισηγείται 
όποτε απαιτείται τη λήψη αναγκαστικών μέτρων εισπρά- 
ξεως κατά των οφειλετών. 

- Επιμελείται την αναγκαστική είσπραξη των οφειλών και 
τηρεί τα από το νόμο προβλεπόμενα βιβλία καταχωρή- 
σεως κατασχέσεων κ.λπ. 

- Μεριμνά για την απόδοση των υπέρ τρίτων κρατήσεων 
και τηρεί όλα τα απαραίτητα για το σκοπό αυτό βιβλία. 

- Τηρεί όλα από το Νόμο προβλεπόμενα λογιστικά βιβλία 
εσόδων κ.λπ. 

- Ενεργεί τις λογιστικές πράξεις που σχετίζονται με την 
πληρωμή των εξόδων του Συμβουλίου Περιοχής, την τή¬ 
ρηση των βιβλίων εξόδων και την κατάρτιση των μηνιαίων 
και ετησίων λογαριασμών της διαχειρίσεώς του. 

- Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων και βάσει αυτών, προέρχεται 
στην πληρωμή των δικαιούχων σύμφωνα με τις οικείες δια¬ 
τάξεις περί λογιστικού των Δήμων και Κοινοτήτων. 

- Τηρεί τα προβλεπόμενα από το Νόμο λογιστικά βιβλία 
εξόδων, καταρτίζει τους μηνιαίους και ετήσιους λογαρια¬ 
σμούς της διαχειρήσεως εξόδων, συντάσσει τους στατι¬ 
στικούς πίνακες (σε συνεργασία με το γραφείο Στατιστι¬ 
κής και Μηχανοργάνωσης) που υποβάλλονται στις Δημό¬ 
σιες Υπηρεσίες, συγκεντρώνει τα στοιχεία που απαιτού¬ 


νται για τον ετήσιο απολογισμό εξόδων και καταρτίζει τον 
απολογισμό αυτό. 

- Επιμελείται της είσπραξης των βεβαιωμένων με ειδι¬ 
κούς χρηματικούς καταλόγους εσόδων. 

- Επιμελείται την κοινοποίηση των ατομικών ή γενικών ή 
ειδικών προσκλήσεων προς τους οφειλέτες. 

- Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει 
την ενέργεια αυτή στον καθένα από τα οικεία αποσπά¬ 
σματα των καταλόγων. 

- Της ειδκής ταμειακής υπηρεσίας προΐσταται ο δημοτι¬ 
κός ταμίας ο οποίος ασκεί τα καθήκοντα και τις αρμοδιό¬ 
τητες που περιγράφονται στο άρθρο 1 του Β. Δ/τος της 
17.5. - 15.6.1959, βοηθούμενος από τον ελεγκτή εσό¬ 
δων εξόδων και το δημοτικό εισπράκτορα. 

2. Τμήμα Παροχής Υπηρεσιών στους πολίτες. 

2α. θέματα Εξυπηρέτησης Πολιτών. 

- Ενημερώνει τους πολίτες για τα δικαιώματά τους και τις 
ενέργειες που απαιτούνται για τη διακπεραίωση των υπο- 
θέσεών τους. 

- Εφοδιάζει τους πολίτες με τα απαραίτητα πληροφο¬ 
ριακά στοιχεία και τα διαθέσιμα έντυπα που έχουν θέσει 
στη διάθεσή του οι Δημόσιες Υπηρεσίες και οι Ο.Τ.Α. μέλη 
του. 

- Κατευθύνει τους πολίτες στη διακπεραίωση των υπο- 
θέσεών τους και τους συμβουλεύει για την καλλίτερη αντι- 
μετώπηση των προβλημάτων τους. 

- Κατευθύνει και οργανώνει την επικονωνία των πολιτών 
με τις Υπηρεσίες του Σ.Π. 

- Δέχεται τις υποδείξεις και προτάσεις για αλλαγές, που 
συμβάλλουν στη Βελτίωση της λειτουργίας του Σ.Π. και τη 
λήψη μέτρων που τους αφορά στα πλαίσια της γενικότε¬ 
ρης προσπάθειας σχεδιασμού για την ανάπτυξη. 

2β. θέματα Παιδείας, Νεολαίας, Πολιτισμού, Αθλητι¬ 
σμού, Υγείας και Πρόνοιας. 

- Συνεργάζεται με την τεχνική υπηρεσία του Συμβουλίου 
Περιοχής με σκοπό την αντιμετώπιση προβλημάτων σχολι¬ 
κής στέγης. 

-Συνεργάζεται με τους φορείς των διδασκόντων της 
πρωτοβάθμιας και δευτεροβάθμιας εκπαίδευσης και φρο¬ 
ντίζει από κοινού μαζί τους για την ομαλή λειτουργία των 
σχολείων. Παρακολουθεί γενικά εκπαιδευτικά ζητήματα 
και υποβάλλει προτάσεις και εισηγήσεις στο Διοικητικό 
Συμβούλιο και στα αρμόδια όργανα της πολιτείας. 
-Σχεδιάζει και υλοποιεί προγράμματα εκπαιδευτικού, 
πολιτιστικού ή αθλητικού περιεχομένου για τη νεολαία. 

- Επεξεργάζεται προτάσεις δημιουργία θεσμών για την 
νεολαία. 

- Σχεδιάζει προγράμματα εσωτερικών ή διεθνών ανταλ¬ 
λαγών νέων σε συνεργασία με το Γραφείο Ευρωπαϊκών 
θεμάτων και Διεθνών σχέσεων. 

- Προγραμματίζει και διοργανώνει πολιτιστικές εκδηλώσεις. 

- Υποστηρίζει τις δραστηριότητες πολιτιστικών φορέων 
και συνεργάζεται μαζί τους για την από κοινού πραγματο¬ 
ποίηση διαφόρων εκδηλώσεων. 

2γ. θέματα Δημοτικής Αστυνομίας. 

- Είναι αρμόδιο για θέματα που αφορούν στην τήτηση 
των διατάξεων που αφορούν στην αστυνόμευση των δη¬ 
μοσίων χώρων (πόλεων, υπαίθρου κ.λ.π.). 

2δ. θέματα Μεταφορών και Συγκοινωνιών. 

- Είναι αρμόδιο για θέματα Συγκοινωνιών και Μεταφο¬ 
ρών της Παροχής του Σ.Π. 

3. Τμήμα Τεχνικών Υπηρεσιών. 

3α. θέματα Μελετών, Επιβλέψεων και Πολεοδομίας. 

- Παραλαμβάνει, καταχωρεί στο βιβλίο της Δ/νσης Τε¬ 
χνικών Υπηρεσιών και παραδίδει στις αρμόδιες υπηρεσίες 
τα εισερχόμενα έγγραφα. 

- Διεκπεραιώνει τα εξερχόμενα έγγραφα, τα οποία κατα¬ 
χωρεί επίσης στο ανωτέρω βιβλίο πρωτοκόλλου, φροντίζει 
για την επίδοση και την τοιχοκόλληση των εγγράφων μέσω 
των κλητήρων του Συμβουλίου Περιοχής. 

- Συντάσσει όλες τις μελέτες των έργων και προμηθειών 
που προβλέπονται από τα ετήσια τεχνικά προγράμματα 
του Συμβουλίου Περιοχής. 

- Επιβλέπει όλες τις μελέτες (πλην των τοπογραφικών 
και πολεοδομικών) που εκπονούν για λογαριασμό του 
Συμβουλίου Περιοχής ιδιώτες μελετητές. 

- Συντάσσει τις μελέτες των έργων και προμηθειών που 
αφορούν νομικά πρόσωπα του Συμβουλίου Περιοχής. 

- Διεξάγει τους διαγωνισμούς για την ανάθεση μελετών 
και εισηγείται την έγκριση κάθε σχετικής δαπάνης. 

- Διατηρεί αρχεία μελετών. 

- θέματα Κατασκευών και Συντήρησης. 

- Επιβλέπει όλα τα έργα που εκτελούνται από Σ.Π. και ει- 
σηγείται την έγκριση κάθε δαπάνης για την εκτέλεση έρ¬ 
γων. Συντάσσει, ελέγχει και υπογράφει τις πιστοποιήσεις, 
τα τιμολόγια τους. 

- Συγκριτικούς πίνακες τα ΠΠΑΕ και Π.Κ.Ν.Τ.Μ. και όλα 
τα δικαιολογητικά που αφορούν έργα εκτελούμενα με ερ¬ 
γολαβία ή αυτεπιστασία. 

- Συντονίζει τη λειτουργία του εργοταξίου αυτεπιστα¬ 
σίας και έχει την ευθύνη της αποθήκης υλικών και των μη¬ 
χανημάτων που χρησιμοποιούνται στα έργα αυτεπιστα¬ 
σίας. 

- Ελέγχει και υπογράφει τις μισθοδοτικές καταστάσεις 
του εργατοτεχνικού προσωπικού που ασχολείται στα έργα 
αυτεπιστασίας καθώς και τα τιμολόγια αγοράς υλικών και 
μίσθωσης μηχανημάτων που χρησιμοποιούνται στα έργα 
αυτά. 

- Εισηγείται για τη συγκρότηση παραλαβής έργων. Δια¬ 
τηρεί αρχείο έργων. 

- Μεριμνά για την κατασκευή και συντήρηση του οσικού 
δικτύου του Συμβουλίου Περιοχής. 

- Εκδίδει τις άδειες εκσκαφής για την εκτέλεση έργων 
από τρίτους στα πεζοδρόμια και στα καταστρώματα των 
οδών του Δήμου, επιβλεπει τις εργασίες αυτές, μεριμνά 
για την ορθή αποκατάσταση των φθορών και εισηγήται τη 
λήψη των επιβαλλομένων μέτρων κατά των εκτελούντων 
πλημμελώς τις ανωτέρω εργασίες. Συντάσσει τις κατα¬ 
στάσεις αυτών που οφείλουν εισφορές λόγω κατασκευής 
κρασπέδων και πεζοδρομίων. 

- Εκδίδει άδειες για την εκτέλεση από τρίτους εργασιών 
στις πλατείες, τα πάρκα και τους κοινόχρηστους χώρους. 
Χορηγεί τις άδειες για υποβιβασμό των κρασπέδων της 
στιγμιαίας χρήσης και διαμόρφωσης των πεζοδρομίων. 

- Μεριμνά για τη συντήρηση των σχολικών κτιρίων καθώς 
και για τη συντήρηση όλων των κτιρίων και εγκαταστάσεων 
του Συμβουλίου Περιοχής και των νομικών του προσώ¬ 
πων. 

- Φροντίζει για τη συντήρηση του δικτύου ηλεκτροφωτι- 
σμού και των σηματοδοτών και για την εκτέλεση έργων 
επέκτασης φωτισμού των οδών και των κοινοχρήστων χώ¬ 
ρων. 

- Έχει την ευθύνη της σήμανσης των οδών. 

- θέματα Ύδρευσης, Αποχέτευσης, Καθαριότητας και 
Περιβάλλοντος. 

- Παραλαμβάνει καταχωρεί στο βιβλίο Πρωτοκόλλου και 
παραδίδει στους αρμοδίόυς τα εισερχόμενα έγγραφα. 


- Διεκπεραιώνει τα εξερχόμενα έγγραφα, τα οποία κατα¬ 
χωρεί επίσης στο ανωτέρω βιβλίο πρωτοκόλλου. 

- Φροντίζει για την επίδοση και την τοιχοκόλληση των 
εγγράφων μέσω των κλητήρων του Συμβουλίου Περιο¬ 
χής- 

- Παραλαμβάνει και ταξινομεί τα αιτήματα των Δημοτών 
και φροντίζει για την προώθησή τους στο αρμόδιο συνερ¬ 
γείο. 

-Οργανώνει και εφαρμόζει το πρόγραμμα καθαριότη¬ 
τας. 

- Φροντίζει για τη συλλογή, αποκομιδή και απόρριψη των 
απορριμμάτων και των άλλων αχρήστων αντικειμένων. 

- Μεριμνά για την καθαριότητα των οδών, πλατειών και 
κοινοχρήστων χώρων. 

- Λαμβάνει κάθε μέτρο για τον Ευπρεπισμό των αστικών 
συγκροτημάτων του ΣΠ. Έχει την επιμέλεια του οδικού 
ευπρεπισμού κατά τις εορταστικές εκδηλώσεις. 

- Έχει την ευθύνη της αποθήκεσυσης, της φύλαξης και 
της διαχείρισης των υλικών και των μηχανημάτων καθαριό¬ 
τητας. 

- Έχει την ευθύνη της ασφάλισης των οχημάτων. 

- Επιμελείται της προμήθειας καυσίμων κινήσεως των 
οχημάτων. 

- Εκδίδει τα δελτία κίνησης και τις διαταγές πορείας, τη¬ 
ρεί μητρώο αυτ/τών και συμπληρώνει τα βιβλία ή τα δελτία 
κατανάλωσης καυσίμων και λιπαντικών. 

- Φροντίζει για την επισκευή και συντήρηση όλων των 
σχημάτων και μηχανημάτων. 

- Φροντίζει για τη διαμόρφωση και τη συντήρηση των κή¬ 
πων, αλσυλλίων, δενδροστοιχειών και γενικά όλων των χώ¬ 
ρων πρασίνου. 

- Φρόντιζε, για την προμήθεια διάφορων δένδρων καλ¬ 
λωπιστικών φυτών και γεωπονικού υλικού απαραίτητου για 
τη συντήρηση των χώρων πρασίνου. 

- Φροντίζει για τη διαμόρθφωση και τον εξοπλισμό των 
κοινόχρηστων χώρων αναψυχής και των παιδικών χαρών 
με τα κατάλληλα όργανα παγκάκια. 

- Φροντίζει για τη συντήρηση και την επισκευή των οργά¬ 
νων που βρίσκονται στις παιδικές χαρές, στα πάρκα και 
στους λοιπούς κοινόχρηστους χώρους αναψυχής. 

- Προωθεί πολιτικές και προγράμματα τα οποία βελτιώ¬ 
νουν την ποιότητα της ανθώπινης ζωής. 

- Είναι υπεύθυνο για την σωστή ενημέρωση, πληροφό¬ 
ρηση και ευαισθητοποίηση των πολιτών γύρω από τα περι¬ 
βαλλοντικά προβλήματα. 

- Είναι υπεύθυνο για την εφαρμογή της περιβαλλοντικής 
νομοθεσίας στα πλαίσια των διατάξεων που ορίζει ο νό¬ 
μος. 

- Διατηρεί και αναπτύσσει σχέσεις με όλους τους Ελλη¬ 
νικούς και διεθνείς οργανισμούς που σχετίζονται με περι¬ 
βαλλοντικά θάματα. 

- Μελετά, σχεδιάζει και εκπονεί σχέδια - προγράμματα 
και έργα που αφορούν το περιβάλλον (προγράμματα ανα¬ 
κύκλωσης κ.λ.π.). 

-Διοργανώνει εκπαιδευτικά θέματα σε περιβαλλοντικά 
θέματα. 

-Λαμβάνει κάθε αναγκαίο μέτρο που απαντά στην 
όξυνση των περιβαλλοντικών προβλημάτων. 

- Είναι υπεύθυνο για τον σχεδίασμά και την δημιουργία 
ολοκληρωμένου συστήματος περιβαλλοντικής διαχείρι¬ 
σης. 

- Διατηρεί και ενημερώνει αρχείο με όλους του Εθνικούς 
και Διευθνείς νόμους, κανονισμούς, πρότυπα καθώς και 
κανονιστικές ρυθμίσεις, άδειες σε τοπικό επίπεδο. 

- Ελέγχει τα επίπεδα ρύπανσης και τις περιβαλλοντικές 
επιπτώσεις στα όρια του Σ.Π. 

- Είναι αρμόδιο και υπεύθυνο για θέματα Ύδρευσης και 
Αποχέτευσης που αφορούν την περιοχή που καλύπτει το 
Σ.Π. 

4. Τμήμα Προγραμματισμού και Ανάπτυξης. 

4α. θέματα Πληροφορικής, Στατιστικής και Ευρωπαϊ¬ 
κών Προγραμμάτων. 

- Έχει την ευθύνη για όλη την λειτουργία της μηχανο¬ 
γράφησης και μηχανοργάνωσης των Υπηρεσιών του Σ.Π. 

- Επιβλέπει τη σωστή και αποτελεσματική λειτουργία 
των εγκατεστημένων υπολογιστών στις Υπηρεσίες αυ¬ 
τές. 

- Παρακολουθεί μελετά και αναλύει τα στατιστικά στοι¬ 
χεία των Υπηρεσιών του Σ.Π. άλλα και όσων άλλων προέρ¬ 
χονται από διάφορες πηγές πληροφόρησης, με αποκλει¬ 
στική εντολή του Προέδρου. 

- Παρέχει πληροφορίες, πίνακες και ότι άλλο στατιστικό 
στοιχείο ήθελε ζητηθεί από τις Υπηρεσίες του Σ.Π. και 
μόνο για τις δικές του ανάγκες. 

- Ασχολείται με την κατάρτιση, την επεξεργασία και την 
εφαρμογή προγραμμάτων για όλες τις υπηρεσίες του Συμ¬ 
βουλίου Περιοχής. 

- Συνεργάζεται με τις αρμόδιες υπηρεσίες της Νομαρ¬ 
χίας, του Υπουργείου Εσωτερικών ή άλλων άρχών πάνω σε 
θέματα γενικού σχεδιασμού, συντονισμού και συνδυασμέ¬ 
νης ανάπτυξης τοπικών συστημάτων πληροφορικής. 

-Φροντίζει για την εκπαίδευση του προσωπικού των 
Υπηρεσιών του Σ.Π. στην χρήση των Η/Υ. 

- Φροντίζει για την προμήθεια καθώς και για την συντή¬ 
ρηση των μηχανημάτων πληροφορικής. 

- Μεριμνά για την κατάρτιση και εφαρμογή κοινοτικών 
προγραμμάτων ή άλλων ενεργειών επιδοτούμενων από 
την Ε.Ε. 

- Φροντίζει για την διεύρυνση των σχέσεων του Συμβου¬ 
λίου Περιοχής με την Ε.Ε. ή άλλους διεθνείς οργανισμούς 
με στόχο την αξιοποίηση των δυνατοτήτων που προσφέρει 
η Ευρωπαϊκή ολοκλήρωση για την οικονομική και κοινω¬ 
νική ανάπτυξη του Συμβουλίου Περιοχής. 

- Είναι υπεύθυνο για την επικοινωνία μέσω ηλεκτρονι¬ 
κών δικτύων (ΙπΙθγπθΙ ....) με τους διεθνείς οργανισμούς 
και τις Γενικές Διευθύνσεις της Ευρωπαϊκής Ένωσης και 
την ενημέρωση για προγράμματα και πρωτοβουλίες. 

- Προβάλλει το έργο του Σ.Π. (που αφορά συμμετοχή σε 
προγράμματα και προτοβουλίες της Ε.Ε.) σε Ελληνικά και 
διεθνή έντυπα και εκδόσεις. 

- Δημοσιοποιεί τις απόψεις και τις θέσεις του Σ.Π. σε θέ¬ 
ματα που αφορούν την Ευρωπαϊκή ολοκλήρωση και το 
ρόλο που διαδραματίζει το Σ.Π. στο πλαίσιο αυτό. 

- Συνάπτει σχέσεις με άλλους Ελληνικούς και διεθνείς 
Ο.Γ.Α. και λοιπούς οργανισμούς με στόχο την ανάπτυξη 
συνεργασίας σε κοινά προγράμματα. 

- Ενημερώνει τους πολίτες για προγράμματα και πρωτο¬ 
βουλίες της Ε.Ε. που τους αφορούν και για όποια άλλη 
πληροφορία σχετική αυτοί ζητήσουν. 

- 4β. θέματα Αγροτικής και Βιομηχανικής Ανάπτυξης. 

- Μελετά σχεδιάζει και εκπονεί σχέδια, προγράμματα 
και έργα που αφορούν την οικονομική ανάπτυξη της πε¬ 
ριοχής. 

- Διατυπώνει προτάσεις για την κατάρτιση των μεσοχρό- 
νιων νομαρχιακών αναπτυξιακών προγραμμάτων. 

- καταρτίζει μεσοχρόνια και ετήσια τοπικά αναπτυξιακά 
προγράμματα της περιοχής. 

- Διαχειρίζεται τις χρηματοδοτήσεις από το Πρόγραμμα 


Δημοσίων Επενδύσεων. 

- Αξιοποιεί τους πλουτοπαραγωγικούς πόρους διακοινο- 
τικής ή διαδημοτικής σημασίας. 

- Μεριμνά για την σωστή εκτέλεση και λειτουργία διακοι- 
νοτικών και διαδημοτικών έργων τεχνικής υποδομής και 
κοινωνικού εξοπλισμού. 

- Συγκεντρώνει, επεξεργάζεται και τηρεί (σε συνεργασία 
με το γραφείο Στατιστικής) στατιστικά στοχεία για την οι¬ 
κονομική κατάσταση στην περιοχή. 

- Πληροφορεί και ενημερώνει κάθε φυσικό ή νομικό 
πρόσωπο (Μ.Μ.Ε.) σε θέματα της αρμοδιότητάς του. 

- Μελετά σχεδιάζει και εκπονεί σχέδια - προγράμματα 
και έργα που αφορούν την γεωργική, κτηνοτροφική, δα¬ 
σική, τουριστική, βιομηχανική και βιοτεχνική ανάπτυξη της 
περιοχής. 

- Πληροφορεί και ενημερώνει τους πολίτες και κάθε εν¬ 
διαφερόμενο φυσικό ή νομικό πρόσωπο (Μ.Μ.Ε.) σε θέ¬ 
ματα της αρμοδιότητάς του. 

- Παρέχει συμβουλευτικές υπηρεσίες προς του ενδια¬ 
φερομένους σε θέματα της αρμοδιότητάς του. 

- Προωθεί πολιτικές και προγράμματα τα οποία βελτιώ¬ 
νουν την ποιότητα της ανθρώπινης ζωής. 

- Διατηρεί και ενημερώνει αρχείο με όλους τους Εθνι¬ 
κούς και Διεθνείς νόμους, κανονισμούς, πρότυπα, καθώς 
και κανονιστικές ρυθμίσεις, άδειες σε τοπικό επίπεδο. 

Άρθρο 6 

Αρμοδιότητες Προϊσταμένων 
Προϊστάμενοι Διευθύνσεων. 

- Προΐστανται των Τμημάτων και Γραφείων που υπάγο¬ 
νται στην αρμοδιότητά τους. 

- Παρακολουθούν και ελέγχουν την υπηρεσιακή συμπε¬ 
ριφορά και την απόδοση των υπαλλήλων της Δ/νσής τους 
και τους καθοδηγούν στην εκτέλεση των καθηκόντων 
τους, φροντίζοντας να τηρούνται οι νόμοι, τα διατάγματα, 
οι αποφάσεις κ.λ.π. 

- Ενημερώνονται για την εισερχόμενη και εξερχόμενη 
αλληλογραφία της Δ/νσης που προΐστανται, τη χαρακτηρί¬ 
ζουν και την κατανέμουν στα αρμόδια Τμήματα ή Γραφεία 
δίνοντας τις αναγκαίες οδηγίες για τις ακολουθητέες 
ενέργειες. 

-Υπογράφουν αποφάσεις ύστερα από εξουσιοδότηση 
του Προέδρου και τα υπηρεσιακά έγγραφα. 

- Μονογραφούν τα έγγραφα που συντάσσονιοι από τα 
Τμήματα και τα Γραφεία της Δ/νσής τους. 

- Εισηγοϋνται θέματα της αρμοδιότητάς τους στον Πρό¬ 
εδρο, υπογράφοντας τις σχετικές εισηγήσεις. 

- Συντάσσουν τις ετήσιες εκθέσεις αξιολόγησης για τους 
προϊσταμένους των Τμημάτων που υπάγονται σ’ αυτούς 
και διατυπώνουν τη γνώμη τους ως επίσημοι κριτές στις 
εκθέσεις των υπολοίπων υπαλλήλων οι οποίες συντάσσο- 
νται από τους προϊσταμένους των υπηρεσιακών μονά¬ 
δων. 

- Μπορούν να αποσχολούν οποιονδήποτε από το προ¬ 
σωπικό της Υπηρεσίας τους για την εκτέλεση κάθε άλλης 
εργασίας ανάλογα με τις ανάγκες που παρουσιάζονται σε 
κάθε Τμήμα. 

- θεωρούν τη βεβαίωση της εργασίας του προσωπικού 
που υπηρετεί στη Διεύθυνσή τους. 

- Παρίστανται, εφόσον οι υπηρεσιακές ανάγκες το απαι¬ 
τούν, στις συνεδριάσεις των συλλογικών οργάνων του Σ.Π. 
και αναπτύσσουν τις απόψεις τους πάνω στα διάφορα 
υπηρεσιακά θέματα. 

- Δέχονται τους πολίτες και παρέχουν σ’ αυτούς όσες 

πληροφορίες επιτρέπεται από τις κείμενες διατάξεις και 
είναι υποχρεωμένος να βρίσκεται στη θέση του κατά τις 
ώρες υποδοχής του κοινού, για την επίλυση των τυχόν με¬ 
ταξύ αυτών και των υπηρεσιών της Διεύθυνσης διαφο¬ 
ρών. 

- Προϊστάμενοι Τμημάτων και Γραφείων. 

- Είναι υπεύθυνοι για την ακριβή και επιμελή άσκηση των 
αρμοδιοτήτων και των καθηκόντων που ανατίθεται στις 
υπηρεσίες που προίστανται. 

- Φροντίζουν ιδιαίτερα για την πιστή εφαρμογή των νό¬ 
μων και των αποφάσεων του Δ.Σ. και της Δ.Ε. ή των οδη¬ 
γιών του Προέδρου. 

- Κατανέμουν την Εργασία στους υπαλλήλους και τους 
καθοδηγούν στην άσκηση των καθηκόντων τους. 

- Παρακολουθούν και ελέγχουν την παρουσία και την 
υπηρεσιακή συμπεριφορά των υπαλλήλων του Τμήματός 
τους, για τους οποίους συντάσσουν τις ετήσιες εκθέσεις 
αξιολόγησης, τις οποίες στη συνέχεια υποβάλλουν στους 
διευθυντές τους για περαιτέρω κρίση. 

- Ευθύνονται για την καλή λειτουργία του Τμήματος που 
προίστανται και αναλαμβάνουν προσωπικά αν χρειασθεί 
το χειρισμό σημαντικών υπηρεσιακών θεμάτων. 

- Εκτελούν τις εντολές των Διευθυντών, εισηγούνται σ’ 
αυτούς τις υποθέσεις της αρμοδιότητάς τους, υποβάλλο¬ 
νται δε σ’ αυτούς υπηρεσιακούς εκθέσεις και συμειώματα 
για την πορεία των εργασιών του Τμήματος καθώς και των 
υποθέσεων που εκκρεμούν. 

- Προσυπογράφουν την αλληλογραφία της υπηρεσίας 
τους, συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για την νομιμότητα της 
ενέργειας και την ακρίβεια των αναφερόμενων σ’ αυτά 
πραγματικών περιστατικών. 

- Δέχονται τους πολίτες και παρέχουν σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

- Βεβαιώνουν την εργασία του προσωπικού που υπηρε¬ 
τεί στην Υπηρεσία τους. 

Λοιπό προσωπικό. 

Στα πλαίσια των αρμοδιοτήτων των Διευθύνσεων ή άλ¬ 
λων Υπηρεσιών μονάδων που είναι τοποθετημένοι οι 
υπάλληλοι, ανεξάρτητα από την εργασιακή τους σχέση, 
εκτελούν την εργασία που τους έχει ανατεθεί με προσοχή, 
επιμέλεια και ευσυνειδησία, κάτω από τις οδηγίες και κα¬ 
τευθύνσεις των προϊσταμένων τους, σύμφωνα με την κεί¬ 
μενη νομοθεσία. 

Ειδικότερα εκείνοι που χειρίζονται ή χρησιμοποιούν μη¬ 
χανήματα ή οχήματα, εργαλεία, διάφορες συσκευές κ.λ.π. 
είναι υπεύθυνοι για κάθε αδικαιολόγητη απώλεια, φθορά ή 
καταστροφή, κυρίως όταν αυτή οφείλεται σε αμέλεια ή 
κακή χρήση. 

- Οι συντάκτες εγγράφων, αποφάσεων, μελετών και αλ¬ 
ληλογραφίας τα μονσγράφουν και είναι υπεύθυνοι για την 
ακρίβεια των πραγματικών περιστατικών και στοιχείων 
που προκύπτουν από τα τηρούμενα στην Υπηρεσία βιβλία, 
φακέλους και άλλα περιστατικά. 

- Αναφέρουν στον προϊστάμενό τους γραπτά ή προφο¬ 
ρικά για τις υποθέσεις που εκκρεμούν και δεν μπορούν να 
επιλυθούν άμεσα ή εντός των προθεσμιών που έχουν τα¬ 


χθεί. 

- Σε όλους τους υπαλλήλους μπορεί να ανατεθούν επι- 
πλεόν αρμοδιότητες μετά από απόφαση του Προέδρου. 

Άρθρο 7 

Κατανομή Προσωπικού, Αναπλήρωση Προϊσταμένων 

-Η κατανομή του προσωπικού στις διευθύνσεις, στα 
Τμήματα και τα Γραφεία γίνεται με απόφαση του Προέ¬ 
δρου του Συμβουλίου Περιοχής ανάλογα με τις υπηρεσια¬ 
κές ανάγκες. 

- Οι προϊστάμενοι των οργανικών μονάδων που απουσιά¬ 
ζουν ή κωλύονται ή σε περίπτωση κενής θέσης αναπληρώ¬ 
νεται από τους προϊσταμένους της αμέσως υποκείμενης 
οργανικής μονάδας κατά τη σειρά που οι υποκείμενες ορ¬ 
γανικές μονάδες αναφέρονται στον Οργανισμό αυτό και 
όπως ειδικότερα ορίζεται στις διατάξεις του άρθρου 13 
του Ν. 1586/86. 

- Ο τρόπος λειτουργίας της κάθε μιας υπηρεσίας στις 
λεπτομέρειές του εκτός από εκείνες που καθορίζει ο νό¬ 
μος, μπορεί να καθορίζεται με ειδικό κανονισμό λειτουρ¬ 
γίας της Υπηρεσίας που καταρτίζεται από το Διοικητικό 
Συμβούλιο. 

Άρθρο 8 

Τυπικά Προσόντα Διορισμού 

-Τα τυπικά προσόντα διορισμού κατά κατηγορία και 
κλάδο είναι αυτά που ορίζονται από τις διατάξεις του Ν. 
1586/86 ΦΕΚ 37/1.4.86 τ. Α') και Π.Δ. 3/α/1987 (ΦΕΚ 
11/4.2.1987 τ. Α’), του Ν. 2190/94, άρθρα 14 έως 24, 
του Π.Δ. 22/1990 (ΦΕΚ 7/22.1.1990 τ. Α’), του Ν. 2130/ 
1993 (ΦΕΚ 62/23.4.1993 τ. Α') και κάθε άλλης διάταξης 
νόμου που ενδεχομένως θα ισχύσει. 

Άρθρο 9 

Τρόπος Κάλυψης Οργανικών θέσεων 

1. Ο Οργανισμός Εσωτερικής Υπηρεσίας του Σ.Π. με 
την συγκεκριμένη δομή και την οργάνωση του καθορίζει 
την μορφή που πρέπει να έχει το Σ.Π. ώστε να καλύπτει τις 
σημερινές αλλά και τις μελλοντικές του ανάγκες, αρμοδιό¬ 
τητες και δραστηριότητες. 

2. Η κάλυψη οργανικών θέσεων που προβλέπονται από 
τον Οργανισμό Εσωτερικής Υπηρεσίας του Σ.Π. θα γίνεται 
με κύριο κριτήριο τα προσδοκόμενα έσοδα του Σ.Π. και 
την αναπτυξιακή του δραστηριότητα. 

Άρθρο 10 

Η ισχύς του παρόντος Οργανισμού αρχίζει από της δη¬ 
μοσίευσής του στην Εφημερίδα της Κυβερνήσεως. 

Από τις διατάξεις της παρούσας απόφασης προκαλείται 
δαπάνη σε βάρος του προϋπολογισμού του Σ.Π. της 6ης 
Εδαφικής Περιφέρειας Ν. Πέλλας, το ύψος της οποίας 
δεν μπορεί να προσδιορισθεί. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Έδεσσα, 21 Νοεμβρίου 1996 

Με εντολή Γ εν. Γ ραμμ. Περιφέρειας 
Ο Διευθυντής 
ΓΕΩΡΓΙΟΣ ΚΕΡΑΣΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



